Служебният кабинет намери в бюджета пари за строителите | webcafe.bg
Webcafe.bg 12.08.2014, 13:13 (обновена 12.08.2014, 13:24)
Правителството ще плаща на строителите с резерви от бюджета по спряната европрограма "Регионално развитие".
Министерството на регионалното развитие е намерило резерви в бюджета, с които ще поднови плащането на дължимите суми към подизпълнители по проекти на ОП "Регионално развитие", включително и по осите, спрени от Европейската комисия.Това обяви вицепремиерът Екатерина Захариева по време на срещата на правителството със сдружението на общините и Камарата на строителите."Служебният кабинет намира резерви, преструктурира бюджета, така че да не се загубят средства в края на годината в размер на над 3 млрд. лева", каза Захариева, цитирана от БТА.По думите й вече са постъпили искания за плащания в размер на 188 млн. лева по програмата за регионално развитие.Забавеното плащане на дължимите суми от страна на държавата и общините към строителния бранш беше една от основните причини за натиска от страна на президента Росен Плевнелиев към 42-то Народно събрание да актуализира Бюджет 2014 и да разреши на служебното правителство да тегли нов държавен дълг.През юни ЕК нареди спирането на средствата по програмата заради открити пропуски в обществените поръчки. Тогава бяха прекратени плащанията по две оси на програмата - за градско развитие и за развитие на туризма.Това доведе до решение на Камарата на строителите да препоръча на всички фирми спиране на дейностите до намиране на решение за плащането на парите.В четвъртък Екатерина Захариева обяви в интервю за bTV, че освен това правителството на Пламен Орешарски само е поискало да спрат плащанията по цялата оперативна програма.Причината за решението от българска страна са изводите в предварителен доклад от одитна мисия на ЕК, който описва открити пропуски в системите за управление и контрол на управляващия орган програмата.Според Захариева спрените от ЕК плащания към България могат да бъдат размразени не по-рано от октомври.
Oще: бюджет европейска комисия ек екатерина захариева камара на строителите министерство на регионалното развитие мрр оперативна програма плащания регионално развитие резерви строители Още от Newscafe